钦定古今图书集成/历象汇编/庶征典/第144卷 > 朱子大全集 > 又
## 钦定古今图书集成/历象汇编/庶征典/第144卷 > 朱子大全集 > 又

问来教云：“寤寐者，心之动静也。”云云。淳思此，窃谓人
生具有阴阳之气，神发于阳，魄根于阴。心也者，则丽
阴阳而乘其气，无间于动静，即神之所会，而为魄之
主也。昼则阴伏藏而阳用事，阳主动，故神运魄随而
为寤；夜则阳伏藏而阴用事，阴主静，故魄定神蛰而
为寐。神之运，故虚灵知觉之体灼然呈露，有苗裔之
“可寻，如一阳复后，万物之有春意焉。”此心之寂感，所
以为有主。神之蛰，故“虚灵知觉之体，沈然潜隐，悄无
踪迹，如纯坤之月，万物之生性不可窥其朕焉。”此心
之寂感，所以不若寤之妙，而于寐也为无主。然其中
实未尝泯，而有不可测者存，呼之则应，惊之则觉，则
是亦未尝无主而未尝不妙也。故自其大分言之，“寤”
阳而，寐阴，而心之所以为动静也。细而言之，“寤之有
思”者，又动中之动，而为阳之阳也；“无思”者，又动中之
静，而为阳之阴也；“寐之有梦”者，又静中之动，而为阴
之阳也；“无梦”者，又静中之静，而为阴之阴也。又错而
言之，则思之有善与恶者，又动中之动，阳明阴浊也；
无思而善应与妄应“者，又动中之静，阳明阴浊也。梦
之有正与邪者，又静中之动，阳明阴浊也。无梦而易
觉与难觉者，又静中之静，阳明阴浊也。一动一静，循
环交错。圣人与众人则同，而所以为阳明阴浊则异。
圣人于动静无不一于清明纯粹之主，而众人则杂
焉而不齐。然则人之学力所系于此，亦可以验矣。”曰：
“得之。”